Kauboisid võib pidada Metsiku Lääne sümboliks. Foto umbakudu 1888. aastast
Paljud kauboid olid mustanahalised, mõnedel andmetel ligi 25% kauboidest. Pildil Idaho osariigis asuva Pocatello šeriff 1903. aastal
USA 1789
USA 1845
USA 1884
**Metsik Lääs** (inglise keeles *Old West* või *Wild West*, *American frontier*) on nimetus, millega tähistatakse Ameerika Ühendriikide läänealade koloniseerimise ajalugu, geograafiat, inimesi, folkloori ja kultuuri. Ajaloolased määratlevad seda sageli ajavahemikuna, mis jääb USA kodusõja (1865) ja USA 1890. aasta rahvaloenduse vahele, kuid perioodi lõpuks on loetud ka 20. sajandi algust. Aastaid 1850–1919 iseloomustavad nähtused, mida seostatakse Metsiku Lääne olemusega: vägivaldsed kokkupõrked, mis kaasnesid koloniseerimisega, põliselanike kõrvaldamise ja assimileerimisega, kinnisvara koondamine suurettevõtete ja valitsuse valdusse ning püüdlused lindpriisid täitevvõimuga ohjata.

Pärast 19. sajandit ja tungi Apalatšide mäestikust lääne poole nimetatakse Metsikuks Lääneks algul kogu Mississippi jõest läände jäävat ala, hiljem aga piirkondi, mis asuvad läänes USA nn piiriosariikidest (põhjast lõunasse: Põhja-Dakota, Lõuna-Dakota, Nebraska, Kansas, Oklahoma ja Texas). Seega on piirialade pärand ka Kesk-Läänes ja lõunaosariikides, ehkki neid tänapäeval enam USA lääneossa ei arvata.

Ajaloolaste Hine'i ja Fargheri sõnul "kõneleb piirialade ajalugu kogukondade loomisest ja kaitsest, maakasutusest, turgude arengust ja osariikide moodustamisest". Nad selgitavad, et "see on lugu vallutusest, kuid ka ellujäämisest, visadusest ning rahvaste ja kultuuride sulandumisest, mis andis elu Ameerikale". Võõrvõimude ja põlisrahvastega sõlmitud lepingute, poliitiliste kompromisside, tehnoloogiliste leiutiste, sõjaliste vallutuste, seaduse ja korra kehtestamise ning ulatusliku sisserände toel laienesid Ameerika Ühendriigid Atlandi rannikult Vaikse ookeani rannikule, muutes tõeks selle pooldajate usu Ühendriikide ettemääratud tulevikku (*Manifest Destiny*).

Lääne ohutustamise ja haldamisega laiendas USA föderaalvalitsus suuresti oma mõjuala, samas kui riik arenes põllumajandusühiskonnast tööstusühiskonnaks. Alustades asunduste ja maa põllumajandusliku kasutuse propagandast, hõivas föderaalvalitsus 19. sajandi lõpuks seni avatud alasid. Ehkki Metsik Lääs muutus ajalooks, püsivad selle müüdid endiselt nii Ameerika rahva kui kogu inimkonna kultuurivaramus.

Vaata ka
--------

* Vestern
* Kullatud ajastu
* Sügav Lõuna
* Lambasõjad

Viited
------

1. ↑  Nash, Gerald D. (1980). "The Census of 1890 and the Closing of the Frontier". *The Pacific Northwest Quarterly*. **71** (3): 98–100. JSTOR 40490574.
2. ↑  Lang, Robert E.; Popper, Deborah E.; Popper, Frank J. (1995). ""Progress of the Nation": The Settlement History of the Enduring American Frontier". *Western Historical Quarterly*. **26** (3): 289–307. DOI:10.2307/970654. JSTOR 970654.
3. ↑  "The American West, 1865-1900 | Rise of Industrial America, 1876-1900 | U.S. History Primary Source Timeline | Classroom Materials at the Library of Congress | Library of Congress". *Library of Congress, Washington, D.C. 20540 USA*. Vaadatud 7. jaanuaril 2023.
4. ↑  Milner, Clyde A.; O'Connor, Carol A.; Sandweiss, Martha A. (1994). *The Oxford history of the American West*. Internet Archive. New York : Oxford University Press. Lk-d 393–423, 471–475. ISBN 978-0-19-505968-7.
5. ↑  Milner, Clyde A.; O'Connor, Carol A.; Sandweiss, Martha A. (1994). *The Oxford history of the American West*. Internet Archive. New York : Oxford University Press. Lk-d 393–423. ISBN 978-0-19-505968-7.
6. ↑  Lamar, Howard R. *The Reader's Encyclopedia of the American West*. Harper & Row, New York. ISBN 978-0-690-00008-5.
7. ↑  Robert V. Hine and John Mack Faragher, *The American West: A New Interpretive History* (Yale University Press, 2000) p. 10